OzLabs/hebrew-wiki-articles huggingface dataset:
ריצ'מונד (קנטקי)

העיר ריצ'מונד (באנגלית: Richmond) היא המרכז המנהלי של מחוז מדיסון במדינת קנטקי, ארצות הברית. היא נקראת על שם העיר ריצ'מונד שבווירג'יניה ובה שוכנת אוניברסיטת מזרח קנטקי. על פי מפקד האוכלוסין של שנת 2010, נמנו בריצ'מונד 31,364 תושבים ועל פי הערכות הגיעה האוכלוסייה בשנת 2014 ל-33,556 נפש. ריצ'מונד היא העיר השביעית בגודלה במדינת קנטקי (לאחר לואיוויל, לקסינגטון, אוונסבורו, בולינג גרין קובינגטון והופקינסוויל) והעיר השנייה בגודלה באזור הבלוגראס לאחר לקסינגטון. ריצ'מונד משמשת כמרכז תעסוקה וקניות חשוב לחלקה הדרומי-מרכזי של קנטקי.

==היסטוריה==
ריצ'מונד נוסדה בשנת 1798 על ידי קולונל ג'ון מילר (John Miller), ששירת כחייל במלחמת העצמאות של ארצות הברית. על פי סיפור מקומי, נמשך מילר למקום בזכות מיי המעיין הטובים שלא היו נפוצים באזור ואופיים הידידותי של שבטי האינדיאנים המקומיים. באותה השנה, אישרה הרשות המחוקקת בקנטקי את העברת המרכז האדמיניסטרטיבי של המחוז ממילפורד (Milford) לשטח שבבעלותו של הקולונל מילר. לאחר שתושבי מילפורד התנגדו למהלך, התקיים דו-קרב בין נציג ממילפורד לבין נציג מריצ'מונד. תוצאת הקרב לא תועדה, אך המחוז אישר את המעבר במרץ 1798. ב-4 ביולי 1798 נקראה העיירה ריצ'מונד באופן רשמי, לכבוד מקום הולדתו של מילר בווירג'יניה.

בזמן מלחמת האזרחים נערך ב-30 באוגוסט 1862 קרב בין צבא האיחוד וצבא הקונפדרציה סמוך לריצ'מונד. כוחות הקונפדרציה בפיקודו של אדמונד קירבי סמית' הביסו את כוחות האיחוד בפיקודו של ויליאם נלסון, כאשר מתוך 6,500 אנשיו של נלסון, נהרגו ונפצעו כ-1,000 ויותר מ-4,000 נשבו. ההיסטוריון שלבי פוט (Shelby Foote) הכתיר את הקרב כ"קרוב ביותר ל[קרב] קנה שהושג על ידי גנרל כלשהו, מהצפון או מהדרום, במהלך המלחמה כולה".

ב-1906 נוסדה בריצ'מונד אוניברסיטת מזרח קנטקי (תחת השם Eastern Kentucky State Normal School) כמרכז להכשרת מורים, ו-11 סטודנטים מהכיתה הראשונה סיימו את לימודיהם ב-1909. האוניברסיטה הפכה לבת ארבע שנות לימוד ב-1922 ולימודי תארים מתקדמים נוספו ב-1935. ב-22 בפברואר 1966 קיבלה האוניברסיטה את שמה הנוכחי.

בשנות התשעים המאוחרות ובמהלך העשור הראשון של המאה ה-21 נהנתה ריצ'מונד משיגשוג בכל הקשור למגורים ולמסחר. ריצ'מונד היא, נכון ל-2008, העיר השישית בגודלה בקנטקי, לאחר עלייה של חמישה מקומות ממיקומה הקודם במפקד האוכלוסין בשנת 2000.

==גאוגרפיה==
על פי מכון הסקרים האמריקני, מגיע שטחה הכולל של העיר ל-49.9 קמ"ר, 49.5 קמ"ר הם שטחי יבשה ו-0.4 קמ"ר הם שטחי מים.

==חוק וממשל==
תושבי ריצ'מונד בוחרים ראש עיר וארבעה נציבים המרכיבים את מועצת העיר. המועצה מתפקדת כרשות המחוקקת ומייצגת את האינטרסים של תושבי העיר כאשר הם ישימים. הוועדה גם ממנה את המנכ"ל המתפקד כרשות המבצעת ואחראי לפעילות השוטפת של העיר.

ראש העיר נבחר לקדנציה של ארבע שנים, וכל חבר ועדה נבחר לתקופה של שנתיים. אורך הקדנציה של מנכ"ל העיר אינו מוגבל בזמן.

==קישורים חיצוניים==

* 
* [http://richmond.ky.us/ אתר העיר ריצ'מונד]
* 

==הערות שוליים==

קטגוריה:קנטקי: ערים
קטגוריה:יישובים שהוקמו ב-1798
1806 בארצות הברית

1806 בארצות הברית הייתה השנה בה חגגה ארצות הברית 30 שנה מיום היווסדה.

== הנהגה ==
* הנשיא: תומאס ג'פרסון (המפלגה הדמוקרטית-רפובליקנית)
* סגן הנשיא: ג'ורג' קלינטון (המפלגה הדמוקרטית-רפובליקנית)

== אירועים בולטים ==

המסלול של הכביש הפדרלי הראשון
* 23 במרץ – לאחר שהגיעו לחוף האוקיינוס השקט, החוקרים לואיס וקלארק החלו את המסע חזרה למזרח ארצות הברית.
* 29 במרץ – אושרה בניית הכביש הפדרלי הראשון בארצות הברית.
* 30 במאי – אנדרו ג'קסון בן ה-19 אשר יהפוך לנשיא ארצות הברית בשנת 1829, הורג אדם במהלך דו-קרב אשר במהלכו נפגע בחזהו מפגיעת כדור.
* 23 בספטמבר – מסתיים מסעה של משלחת לואיס וקלארק כשהקבוצה מגיעה חזרה לסנט לואיס

== נולדו ==

* 12 במרץ – ג'יין פירס, אשתו של נשיא ארצות הברית פרנקלין פירס (נפטרה ב-1863)

== נפטרו ==

== קישורים חיצוניים ==

*
1805 בארצות הברית

1805 בארצות הברית הייתה השנה בה חגגה ארצות הברית 29 שנה מיום היווסדה.

== הנהגה ==
* הנשיא: תומאס ג'פרסון (המפלגה הדמוקרטית-רפובליקנית)
* סגן הנשיא: ארון בר (המפלגה הדמוקרטית-רפובליקנית) עד 4 במרץ, ג'ורג' קלינטון (המפלגה הדמוקרטית-רפובליקנית)

== אירועים בולטים ==

* 11 בינואר – נוצרה טריטוריית מישיגן.
* 4 במרץ – תומאס ג'פרסון הושבע לקדנציה השנייה שלו כנשיא ארצות הברית.
* 11 ביוני – שרפה מחריבה את רוב דטרויט.
* 7 בנובמבר – משלחת לואיס וקלארק מגיעה אל האוקיינוס השקט.

== נולדו ==

* 23 בדצמבר – ג'וזף סמית' הבן, איש דת אמריקאי, מייסד "כנסיית ישו המשיח של קדושי אחרית הימים" הידועה ככנסייה המורמונית (נרצח 1844)

== נפטרו ==

== קישורים חיצוניים ==

*
1804 בארצות הברית

1804 בארצות הברית הייתה השנה בה חגגה ארצות הברית 28 שנה מיום היווסדה.

== הנהגה ==
* הנשיא: תומאס ג'פרסון (המפלגה הדמוקרטית-רפובליקנית)
* סגן הנשיא: ארון בר (המפלגה הדמוקרטית-רפובליקנית)

== אירועים בולטים ==

* 16 בפברואר – המלחמה הברברית הראשונה: צוות הספינה "אינטרפיד" בפיקודו של לוטננט סטיבן דיקייטר מצליח לשרוף את פריגטת המפרשים "פילדלפיה" אשר עלתה על שרטון ליד נמל טריפולי.
* 10 במרץ – רכישת מדינת לואיזיאנה: נחתם טקס רשמי המסמל את העברת השליטה על מדינת לואיזיאנה מצרפת לממשלת ארצות הברית 
* 14 במאי – משלחת לואיס וקלארק יוצאת לדרכה מסנט לואיס 
* 11 ביולי – דו-קרב נערך בניו ג'רזי בין שני פוליטיקאים אמריקנים בולטים, שר האוצר לשעבר אלכסנדר המילטון וסגן הנשיא ארון בר. במהלך הדו-קרב בר יורה ופוצע את המילטון באופן אנוש. המילטון נפטר למחרת.
* 3 בדצמבר – הבחירות לנשיאות ארצות הברית 1804: הנשיא המכהן תומאס ג'פרסון מנצח בבחירות לנשיאות ארצות הברית.

<gallery widths="180px" heights="120px" perrow="4">
File:Burning of the uss philadelphia.jpg|16 בפברואר: המלחמה הברברית הראשונה: צוות הספינה "אינטרפיד" בפיקודו של לוטננט סטיבן דיקייטר מצליח לשרוף את פריגטת המפרשים "פילדלפיה" אשר עלתה על שרטון ליד נמל טריפולי.
File:NH 65536-KN.jpg|3 באוגוסט: הרעשת טריפולי על ידי אוניות השייטת האמריקנית.
File:ElectoralCollege1804.svg|3 בדצמבר: הבחירות לנשיאות ארצות הברית 1804: תומאס ג'פרסון מנצח בבחירות לנשיאות ארצות הברית.
File:Hamilton-burr-duel.jpg|איור של הדו-קרב בין שר האוצר לשעבר אלכסנדר המילטון וסגן הנשיא ארון בר
</gallery>

== נולדו ==

* 4 ביולי – נתניאל הות'ורן, סופר אמריקאי (נפטר ב-1864) 
* 23 בנובמבר – פרנקלין פירס נשיאה ה-14 של ארצות הברית (נפטר ב-1869) 

== נפטרו ==

== קישורים חיצוניים ==

*
1803 בארצות הברית

1803 בארצות הברית הייתה השנה בה חגגה ארצות הברית 27 שנה מיום היווסדה.

== הנהגה ==
* הנשיא: תומאס ג'פרסון (המפלגה הדמוקרטית-רפובליקנית)
* סגן הנשיא: ארון בר (המפלגה הדמוקרטית-רפובליקנית)

== אירועים בולטים ==

* 24 בפברואר – בית המשפט העליון של ארצות הברית פוסק בפרשת מרבורי נגד מדיסון הקובע את עקרון הביקורת השיפוטית על חוקי הקונגרס 
* 1 במרץ – אוהיו מתקבלת כמדינה ה-17 של ארצות הברית 
* 30 באפריל – רכישת לואיזיאנה - ארצות הברית חותמת על חוזה עם צרפת לקניית הטריטוריה הצרפתית, שהייתה שווה לגודלה של ארצות הברית בזמנו 
* 20 באוקטובר – הסנאט האמריקני מאשר את רכישת לואיזיאנה 
* 20 בדצמבר – ניו אורלינס עוברת לידי ארצות הברית כחלק מרכישת לואיזיאנה

<gallery widths="180px" heights="120px" perrow="3">
File:Map of USA OH.svg|1 במרץ: אוהיו מצטרפת לארצות הברית בתור המדינה ה-17
File:LouisianaPurchase.png|30 באפריל: רכישת לואיזיאנה
</gallery>

== נולדו ==

* 25 במאי – ראלף וולדו אמרסון, פובליציסט ופילוסוף אמריקני (נפטר ב-1882) 

== נפטרו ==

* 24 ביוני – מתיו תורנטון, מחותמי הכרזת העצמאות האמריקנית כנציג ניו המפשייר (נולד ב-1714) 
* 30 בדצמבר – פרנסיס לואיס, מחותמי הכרזת העצמאות של ארצות הברית (נולד ב-1713)

== קישורים חיצוניים ==

*
1802 בארצות הברית

1802 בארצות הברית הייתה השנה בה חגגה ארצות הברית 26 שנה מיום היווסדה.

== הנהגה ==
* הנשיא: תומאס ג'פרסון (המפלגה הדמוקרטית-רפובליקנית)
* סגן הנשיא: ארון בר (המפלגה הדמוקרטית-רפובליקנית)

== אירועים בולטים ==

* 16 במרץ – נוסדת האקדמיה הצבאית וסט פוינט 
* 10 בנובמבר – ייסוד בית הכנסת "רודף שלום" בפילדלפיה, פנסילבניה. היה זה בית הכנסת האשכנזי הראשון ביבשת אמריקה.

== נולדו ==

* 11 בפברואר – לידיה מריה צ'יילד, סופרת ופעילה לביטול העבדות (נפטרה ב-1880)
* 4 באפריל – דורותיאה דיקס, פעילה חברתית שפעלה עבור הלוקים בנפשם (נפטרה ב-1887)
* 1 ביולי – גדעון וולס, מזכיר הצי של ארצות הברית במלחמת האזרחים (נפטר ב-1878)

== נפטרו ==

* 22 במאי – מרתה וושינגטון, אשתו של נשיא ארצות הברית הראשון ג'ורג' וושינגטון (נולדה ב-1731)

== קישורים חיצוניים ==

*
1801 בארצות הברית

1801 בארצות הברית הייתה השנה בה חגגה ארצות הברית 25 שנה מיום היווסדה.

== הנהגה ==
* הנשיא: ג'ון אדמס (המפלגה הפדרליסטית) עד 4 במרץ, תומאס ג'פרסון (המפלגה הדמוקרטית-רפובליקנית)
* סגן הנשיא: תומאס ג'פרסון (המפלגה הדמוקרטית-רפובליקנית) עד 4 במרץ, ארון בר (המפלגה הדמוקרטית-רפובליקנית)

== אירועים בולטים ==

4 במרץ: [[תומאס ג'פרסון מושבע לנשיאות ארצות הברית]]
* 27 בפברואר – וושינגטון עוברת לתחום השיפוט של הקונגרס של ארצות הברית.
* 4 במרץ – תומאס ג'פרסון מושבע לנשיאות ארצות הברית.
* 16 בנובמבר – מודפסת המהדורה הראשונה של ה"ניו יורק איבנינג פוסט". 

== נולדו ==

* 16 במאי – ויליאם סיוארד, פוליטיקאי אמריקאי (נפטר ב-1872) 
* 1 ביוני – בריגהאם יאנג, מייסד הכנסייה המורמונית (נפטר ב-1877) 

== נפטרו ==

* 4 ביוני – פרדריק מולנברג, יושב ראש בית הנבחרים של ארצות הברית הראשון בתפקיד (נולד ב-1750)
* 14 ביוני – בנדיקט ארנולד, סוכן כפול בצבא הקונטיננטלי (נולד ב-1741)

== קישורים חיצוניים ==

*
1800 בארצות הברית

1800 בארצות הברית הייתה השנה בה חגגה ארצות הברית 24 שנה מיום היווסדה.

== הנהגה ==
* הנשיא: ג'ון אדמס (המפלגה הפדרליסטית)
* סגן הנשיא: תומאס ג'פרסון (המפלגה הדמוקרטית-רפובליקנית)

== אירועים בולטים ==

* אפריל עד אוקטובר: הבחירות לנשיאות ארצות הברית 1800
* 24 באפריל – נשיא ארצות הברית ג'ון אדמס מייסד את ספריית הקונגרס 
* 4 ביולי: נוצרה טריטוריית אינדיאנה
* 4 באוגוסט – מפקד האוכלוסין האמריקאי לשנת 1800 קובע כי אוכלוסיית תושבי ארצות הברית מונה כ-5,308,483 בני אדם, ושמתוכם 893,602 היו עבדים.
* 1 בנובמבר – ג'ון אדמס הופך לראשון נשיאי ארצות הברית המתגורר בבית הלבן

<gallery widths="180px" heights="120px" perrow="3">
File:ElectoralCollege1800.svg|אפריל עד אוקטובר: הבחירות לנשיאות ארצות הברית 1800
</gallery>

== נולדו ==

* 7 בינואר – מילרד פילמור, נשיאה ה-13 של ארצות הברית (נפטר ב-1874) 
* 9 במאי – ג'ון בראון, מתנגד לעבדות אמריקאי (נפטר ב-1859)
* 2 באוקטובר – נט טרנר, עבד אפרו-אמריקאי, שהנהיג מרד אלים נגד בעלי העבדים (הוצא להורג ב-1831)
* 3 באוקטובר – ג'ורג' באנקרופט, היסטוריון ומדינאי (נפטר ב-1891)
* 29 בדצמבר – צ'ארלס גודייר, ממציא אמריקאי (נפטר ב-1860)

== נפטרו ==

* 23 בינואר – אדוארד ראטלדג', פוליטיקאי, צעיר החותמים על הכרזת העצמאות של ארצות הברית (נולד ב-1849)
* 18 ביולי – ג'ון ראטלדג', פוליטיקאי ומשפטן אמריקאי בן המאה ה-18 (נולד ב-1739)
* 31 באוגוסט – ג'ון בלייר, משפטן, אחד האבות המייסדים (נולד ב-1732)

== קישורים חיצוניים ==

*
חבורת הארבעה של קליין

במתמטיקה, חבורת הארבעה של קליין, או פשוט חבורת קליין, היא חבורה אבלית בת ארבעה איברים הקרויה על שם פליקס קליין, ונהוג לסמנה באות V, קיצור לשם שקליין נתן לה: Vierergruppe. חבורת הארבעה של קליין איזומורפית ל-Z<sub>2</sub> &times; Z<sub>2</sub>, המכפלה הישרה של שני עותקים של החבורה הציקלית מסדר 2, והיא החבורה הקטנה ביותר שאינה ציקלית.

חבורת הארבעה של קליין מורכבת מקבוצה <math>\ \{e, a, b, c\}</math> ופעולה * המוגדרת על ידי לוח הכפל:

{| border="1" cellpadding="11" style="border-collapse: collapse; border: 1px #aaa solid;text-align:center;margin-left:1em;"
!style="background:#efefef;"| <big>c
!style="background:#efefef;"| <big>b
!style="background:#efefef;"| <big>a
!style="background:#efefef;"| <big>e
!style="background:#efefef;"| *
|-
| <big>c || <big>b || <big>a || <big>e
|style="background:#efefef;"| <big>e
|-
| <big>b || <big>c || <big>e || <big>a
|style="background:#efefef;"| <big>a
|-
| <big>a || <big>e || <big>c || <big>b
|style="background:#efefef;"| <big>b
|-
| <big>e || <big>a || <big>b || <big>c
|style="background:#efefef;"| <big>c
|}

כל איבר בחבורה הופכי לעצמו (ולכן הסדר של כל איבר בחבורה, פרט לאיבר היחידה e, הוא 2). המכפלה של כל שניים מבין שלושת האיברים הלא טריוויאלים (a, b, c) היא האיבר השלישי. בגלל הסימטריה הזו בין שלושת האיברים, כל תמורה על שלושת האיברים האלו מהווה אוטומורפיזם של חבורת הארבעה של קליין, ולכן חבורת האוטומורפיזמים של חבורת הארבעה איזומורפית לחבורה הסימטרית S<sub>3</sub>.

חבורת הארבעה והחבורה הציקלית Z<sub>4</sub> הן החבורות היחידות מסדר 4 (עד כדי איזומורפיזם). החבורה איזומורפית לחבורה הדיהדרלית D<sub>2</sub> ולחבורת הסימטריות של מעוין ושל מלבן (שאינם ריבוע) - ארבעת האיברים הם העתקת הזהות, שיקוף בציר אנכי, שיקוף בציר אופקי וסיבוב בזווית שטוחה. היא גם חבורת הסימטריות של כל תיבה לא ריבועית. תת החבורה הנורמלית <math>\ \{1, (12)(34), (13)(24), (14)(23)\}</math> של החבורה הסימטרית <math>\ S_4</math>, איזומורפית לחבורת הארבעה.

==קישורים חיצוניים==

*
* 

קטגוריה:תורת החבורות
קטגוריה:מבנים אלגבריים יחידאים
קטגוריה:פליקס קליין
משוואת הלמהולץ

משוואת הלמהולץ היא משוואה דיפרנציאלית חלקית בעלת שימושים בפיזיקה בתחום הגלים. המשוואה קרויה על שם הרמן פון הלמהולץ וצורתה:

:<math>\nabla^2 \phi (\vec{r}) + k^2 \phi (\vec{r}) = 0</math>
כאשר <math>\nabla^2</math> הוא אופרטור הלפלסיאן, <math>\vec{r}</math> וקטור ההעתק ו-k קבוע כלשהו הנקרא מספר גל. 
==שימושים==
בפיזיקה, המשוואה עולה בפתרון משוואת הגלים תוך הפרדת משתנים. אם פתרון משוואת הגלים ניתן לכתיבה כמכפלה של פונקציה התלויה רק בזמן בפונקציה התלויה רק בהעתק, משוואת הלמהולץ היא החלק הבלתי תלוי בזמן של משוואת הגלים.

משוואת הגלים היא המשוואה:
:<math>\ \frac{\partial^2 }{\partial t^2} \psi(t,\vec{r}) = c^2 \ \nabla ^2 \psi(t,\vec{r}) </math>
בהנחה שהפתרון ניתן להפרדת משתנים, הוא נכתב כך:
:<math>\psi(t,\vec{r}) = \phi(\vec{r}) T(t)</math>
בהצבה למשוואה וחלוקת שני האגפים ב-<math>\ \psi</math>, בהנחה שאין מדובר בפונקציית האפס:
:<math>{\nabla^2 \phi \over \phi } = {1 \over c^2 T } { \partial^2 T \over \partial t^2 }</math> 
מאחר שאגף ימין של המשוואה תלוי רק בזמן ואגף שמאל של המשוואה תלוי רק בהעתק, פתרון ששונה מאפס יכול להתקיים רק אם שני אגפי המשוואה שווים לקבוע בלתי תלוי בזמן ובהעתק גם יחד. מסמנים:
:<math> {1 \over c^2 T } { d^2 T \over dt^2 } = -k^2</math> 
וכן:
:<math>{\nabla^2 \phi \over \phi } = -k^2 </math>
כאשר הסימן השלילי נבחר לשם נוחות, ללא הגבלת הכלליות. המשוואה הראשונה היא משוואת מתנד הרמוני עם תדירות זוויתית <math>\omega = ck</math>, ופתרונה ידוע. המשוואה השנייה היא משוואת הלמהולץ.

==פתרון המשוואה==
פתרון משוואת הלמהולץ תלוי בתנאי השפה של הבעיה והסימטריה שלהם. למשל, בקואורדינטות כדוריות מבצעים הפרדת משתנים לפונקציה שתלויה רק במרחק מראשית הצירים שכופלת פונקציה שתלויה רק בזווית המרחבית. בהצבה למשוואת הלמהולץ תוך שימוש בלפלסיאן בקואורדינטות כדוריות, המשוואה שמתקבלת לחלק הרדיאלי היא משוואת בסל הכדורית שנפתרת על ידי פונקציות בסל כדוריות, והמשוואה שמתקבלת לחלק הזוויתי נפתרת על ידי הרמוניות ספריות. הפתרון הכללי נכתב כטור:
: <math> \phi (r, \theta, \varphi)= \sum_{\ell=0}^\infty \sum_{m=-\ell}^\ell ( a_{\ell m} j_\ell ( k r ) + b_{\ell m} y_\ell ( k r ) ) Y ^ m_\ell ( { \theta,\varphi} ) .</math>
כאשר <math>j_\ell</math> פונקציית בסל הכדורית מהסוג הראשון מסדר <math>\ell</math>, <math>y_\ell</math> פונקציית בסל הכדורית מהסוג השני מסדר <math>\ell</math>, <math>Y ^ m_\ell</math> היא ההרמוניה הספרית מסדר l,m וסדרות המקדמים <math>a_{\ell m}</math> ו-<math>b_{\ell m}</math> נקבעות על ידי תנאי השפה של הבעיה.

==קישורים חיצוניים==
* [http://demonstrations.wolfram.com/VibratingCircularMembrane/ הדגמת פתרון משוואת הלמהולץ] עם תנאי שפה קוטביים, באתר Wolfram
* 

הלמהולץ
קטגוריה:גלים
פרכוס א-טוני

התקף א-טוני (הנקרא גם אירוע נפילה, התקף א-קינטי) כולל אובדן פתאומי של טונוס השרירים הנגרם על ידי שינוי זמני בתפקוד המוח. ההתקפים קצרים מאוד – בדרך כלל פחות מ-15 שניות. ההתקפים מתחילים בילדות ועלולים להמשיך עד הבגרות. ההתקף עצמו לא גורם לשום נזק, אבל איבוד השליטה בשרירים עלול לגרום לנזק עקיף כתוצאה מנפילה. ניתן להשתמש באלקטרואנצפלוגרם על מנת לאשר אבחון. התקף כזה יכול להצביע על תסמונת לנוקס-גסטו.

התקפים א-טוניים יכולים להתרחש בעמידה, הליכה או ישיבה ולעיתים ניכרים בצניחת הראש (שרירי הצוואר מתרפים) והנזק נגרם, לפעמים, מפגיעה בפנים או בראש. כמו ברוב מקרי האפילפסיה אין צורך בעזרה ראשונה לאחר ההתקף, מלבד במקרים בהם יש פגיעות כתוצאה מהנפילה. במקרים אחדים אדם יכול להיות משותק באופן זמני בחלק מגופו. דבר זה לא נמשך, בדרך כלל, יותר מ-3 שניות.
התקפים א-טוניים מתרחשים בדרך כלל בחולים עם אפילפסיה קשה.

==לקריאה נוספת==
* יצחק שילר, אפילפסיה: מדריך לחולה ולבני משפחתו, פרולוג, 2005.

==הערות שוליים==

קטגוריה:הפרעות ארעיות והתקפי פתע
קטגוריה:אפילפסיה
לכידות (תוכנה)

לכידות (באנגלית: Cohesion) היא מדד בהנדסת תוכנה המייצג את חוזק הקשר הפונקציונלי בין פעולות שונות תחת אותו מודול. 
מונח זה הומצא על ידי מהנדס התוכנה האמריקאי לארי קונסטנטין, כחלק משיטה שפיתח להערכת איכות של תוכנה. מונח נוסף אשר הומצא במסגרת שיטה זו הוא מדד הצימוד (Coupling), המתייחס לרמת התלות בין המודולים השונים. לכידות גבוהה, במקרים רבים, היא סימן לצמידות נמוכה ולהפך.

בהערכת איכותו של קוד תוכנה, יועדף קוד בעל לכידות גבוהה, המהווה סימן לתכונות חיוביות וחשובות שעל הקוד לקיים, הכוללות חוסן, אמינות, יכולת שימוש מחדש ויכולת הבנה גבוהה.
מאידך, לכידות נמוכה מרמזת על תכונות שליליות הכוללות קושי בתחזוקה, קושי בבדיקות, יכולת שימוש מחדש נמוכה ויכולת הבנה נמוכה.

==סיווג רמת לכידות==
ניתן לסווג קוד לאחת מרמות הסיווג הבאות (מהטובה ביותר אל הגרועה ביותר):
# לכידות פונקציונלית (Functional Cohesion) - פעולות במודול תורמות כולן למשימה בודדת ומוגדרת היטב.
# לכידות סדרתית (Sequential Cohesion) - פעולות במודול מקובצות תחתיו כיוון שהפלט של פעולות מסוימות הוא הקלט של פעולות אחרות.
# לכידות תקשורתית (Communicational Cohesion) - פעולות במודול מקובצות תחתיו כיוון שהן פועלות על אותו המידע.
# לכידות פרוצדורלית (Procedural Cohesion) - פעולות במודול מקובצות תחתיו כיוון שהן תמיד מבוצעות יחד כחלק מהליך של המערכת (לדוגמה, פעולת בקשת הרשאות ופעולת פתיחת קובץ המבוצעות בזו אחר זו).
# לכידות טמפורלית (Temporal Cohesion) - כאשר הפעולות במודול מקובצות תחתיו כיוון שהן מבצעות את פעולותיהן במהלך פרק זמן מוגדר במהלך ריצת התוכנית.
# לכידות לוגית (Logic Cohesion) - כאשר הפעולות במודול מקובצות תחתיו כיוון שהן מבצעות משימות דומות, גם כאשר הן שונות מטבען (לדוגמה, קיבוץ כל פעולות הקלט תחת אותו מודול).
# לכידות מקרית (Coincidental Cohesion) - הפעולות במודול מקובצות תחתיו באופן שרירותי, כאשר הקשר היחיד בין הפעולות הוא בכך שקובצו יחדיו תחת אותו מודול.

==ראו גם==
* צימוד
* תכנות מונחה עצמים
* הנדסת תוכנה

==קישורים חיצוניים==
* [http://study.eitan.ac.il/sites/index.php?portlet_id=110513&page_id=30 לכידות], במערכת אית"ן
* [https://web.archive.org/web/20101205073005/http://www.pragprog.com/magazines/2010-12/cohesive-software-design מדריך על לכידות באנגלית- "The Pragmatic Bookshelf"]
* [http://www.foruse.com/default.htm אתר הבית של לארי קונסטנטין]

קטגוריה:הנדסת תוכנה
אבי ריקן

וויליאן מצ'לסי במסגרת ליגת האלופות|ממוזער|]]
אברהם (אבי) ריקן (נולד ב-10 בספטמבר 1988 במעלה אדומים) הוא כדורגלן ישראלי המשחק בעמדת הקשר.

== קריירה ==
ריקן גדל במחלקת הנוער של בית"ר ירושלים ושיחק בה עד שנת 2007, לאחר שהושאל למכבי הרצליה בעונת . בעונת הושאל להפועל פתח תקווה.

עם חזרתו לבית"ר ירושלים הפך לשחקן הרכב בקבוצה הבוגרת של המועדון. בעונת 2009/2010 היה שותף לזכייתה של הקבוצה בגביע הטוטו לאחר ניצחון 0–1 במשחק הגמר על הפועל רעננה. ריקן בישל לעידן ורד את שער הניצחון במשחק. בעונת הפך לשחקן מוביל בבית"ר ירושלים, וכבש 11 שערי ליגה.

ב-17 ביוני 2013 חתם לשלוש שנים בקבוצת פ.צ. ציריך השווייצרית. ב-14 ביולי 2013 ערך את הופעת הבכורה שלו בקבוצה, כשפתח בהרכב בניצחון 2–3 על תון במחזור הפתיחה של ליגת העל השווייצרית. את שער הבכורה שלו בציריך כבש בניצחון 1–2 על פ.צ. בזל. ב-21 באפריל 2014 השלים 111 דקות בגמר הגביע השווייצרי, בו זכתה קבוצתו לאחר ניצחון 0–2 על פ.צ. בזל. בסך הכול ערך 28 הופעות ליגה בעונתו הראשונה בקבוצה, בהן כבש שישה שערים.

ב-18 בספטמבר 2014 כבש את שער הבכורה שלו במסגרת שלב הבתים של הליגה האירופית, בהפסד 2–3 לאפולון לימסול הקפריסאית. ב-2 באוקטובר 2014 נפצע במפשעה במשחק מול בורוסיה מנשנגלדבך במסגרת שלב הבתים של הליגה האירופית והושבת לארבעה חודשים. ב-7 בפברואר 2015 חזר למגרשים, ובמשחקו הראשון לאחר הפציעה כבש את השער השלישי בניצחון קבוצתו 1–4 על סנט גאלן. בסך הכל כבש בעונתו השנייה בקבוצה ארבעה שערים ב-21 הופעות בליגה.

ב-23 ביולי 2015 חזר לישראל וחתם לשלוש שנים במכבי תל אביב. כבר בעונת הבכורה שלו העפיל עם הקבוצה לליגת האלופות ולגמר גביע המדינה. הוא רשם הפסד עם מכבי תל אביב בגמר הגביע עונה לאחר מכן, וזכה לראשונה בתואר עם המועדון בעונת 2017/2018, אז זכתה מכבי תל אביב בגביע הטוטו. במהלך אותה עונה, ב-26 בינואר 2018, האריך את חוזהו במכבי תל אביב עד לשנת 2020.

עונה לאחר מכן זכה עם מכבי תל אביב לראשונה באליפות המדינה בפער שיא מהסגנית מכבי חיפה, וכן בגביע הטוטו עונה שנייה ברציפות, ועונה לאחר מכן זכה עמה שוב בתואר האליפות. ריקן האריך את חוזהו בעונה נוספת, ובסיומה זכה עם הקבוצה בגביע המדינה, על אף שלא שותף במשחק הגמר בגלל פציעה.

ב-30 ביוני 2021 האריך את חוזהו בקבוצה לעונה נוספת, וב-27 ביוני 2022 לעונה נוספת.
בתום עונת 22/23 הודיעה מכבי תל אביב על סיום דרכו בקבוצה.

ביולי 2023, חזר לקדנצייה שנייה בהפועל פתח תקווה.
===נבחרת ישראל===
ריקן שיחק בנבחרות ישראל מנבחרת ישראל עד גיל 17 ועד נבחרת ישראל עד גיל 21. ב-6 בפברואר 2013 ערך את הופעת הבכורה שלו בנבחרת הבוגרת, במשחק ידידות מול נבחרת פינלנד.

== חיים אישיים ==
ריקן נשוי ואב לשלושה. מתגורר עם משפחתו בראשון לציון.

==תארים==
;בית"ר ירושלים
* גביע הטוטו: 2009/2010

;פ.צ. ציריך
* הגביע השווייצרי: 2013/2014

;מכבי תל אביב
* אליפות: 2018/2019, 2019/2020
* גביע המדינה: 2020/2021
* גביע הטוטו: 2017/2018, 2018/2019, 2020/2021
* אלוף האלופים: 2019/2020, 2020/2021

==קישורים חיצוניים==

* 

==הערות שוליים==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:קשרי כדורגל ישראלים
קטגוריה:כדורגלני בית"ר ירושלים
קטגוריה:כדורגלני מכבי הרצליה
קטגוריה:כדורגלני הפועל פתח תקווה
קטגוריה:כדורגלני פ.צ. ציריך
קטגוריה:כדורגלני מכבי תל אביב
קטגוריה:כדורגלנים ישראלים בשווייץ
קטגוריה:כדורגלני נבחרת ישראל
קטגוריה:מעלה אדומים: כדורגלנים
קטגוריה:ישראלים שנולדו ב-1988
אפימילק

מפעל אפימילק (נקרא לשעבר צ.ח.מ - ציוד חקלאי מיוחד) מפתח, מייצר ומשווק, בישראל ובעולם, מערכות חליבה ממוחשבות.
המפעל נוסד בשנת 1977 בקיבוץ אפיקים שבעמק הירדן. בתחילת דרכו עסק המפעל בפיתוח אמצעי עזר מיוחדים לחקלאות ומכאן שאב את שמו. בהמשך הדרך, בהשראת הממציא אלי פלס, החל המפעל למקד את פעילותו סביב רפת החלב בכלל וסביב מערכת חליבה ממוחשבת בפרט, ומאז ועד היום זהו תחום עיסוקו המרכזי.

בשנת 1979 הושק לראשונה מד חלב מתוצרת המפעל ובשנת 1984 הציג המפעל מערכת ניהול ממוחשבת לרפת החלב.
מאז ועד היום הותקנו ב-50 מדינות ברחבי העולם אלפי מערכות ניהול ממוחשבות ובהן למעלה מ-130,000 מדי חלב ויותר מ-5,000,000 פידומטרים (תג זיהוי הכולל מד פעילות).

צחמ אפיקים שיתפה פעולה עם מכון וולקני בפיתוח של החיישן אפילאב, המבצע בדיקה של הרכב החלב ומספק מידע באופן מידי על רמות השומן, חלבון ולקטוז שהוא מכיל.

==הפרויקט בווייטנאם==
אפימילק מקימה בווייטנאם את פרויקט הרפת הגדול ביותר שהוקם אי פעם בביצוע ישראלי, בתכנון של האדריכלים א.ב מתכננים. הפרויקט, בהיקף של 500 מיליון דולר, יספק עם השלמתו חצי מיליון ליטר חלב ביום, שמהווים 40% מצריכת החלב בכל וייטנאם (נכון למרץ 2011). הפרויקט, שבוצע דרומית להאנוי, בירת וייטנאם, כולל את תכנון הרפת והקמתה, הכשרת שטחים לגידולי שדה למאכל הפרות ואספקת זירמה משובחת להזרעת הפרות.

==מכון החליבה הגדול בעולם==
בשנת 2011 אפימילק הקימה את מכון החליבה הגדול בעולם, במדינת טקסס שבארצות הברית בהשקעה של 50 מיליון דולר. במכון יתאפשר ביצוע של 30 אלף חליבות ביממה ותפוקתו מוערכת בחצי מיליון ליטר חלב ביום, כשהמכון עובד במשך 24 שעות ביממה ללא הפסקה.
הקמת מערכת המחשוב במכון הייתה אתגר טכנולוגי מאחר שיש לעקוב, לרשום ולדווח על מדדים שונים באופן פרטני ביחס לכל אחת מהפרות: הרכב ואיכות החלב, רמת פעילות והמצב הבריאותי של כל אחת מהפרות. בנוסף לפרות הנחלבות כולל הפרויקט ניטור וניהול של תחום גידול העגלות המיועדת להרחבת הפרויקט להיקף של 32,000 חולבות בשנים הקרובות.

מכון החליבה והרפת בטקסס תוכננו מהשלב ההתחלתי באופן המותאם לטכנולוגיות של אפימילק וכך שכל חליבת הפרות תעשה באתר אחד. החברה פיתחה עבור הפרויקט מערכות המאתרות באופן אוטומטי את הפרות שזקוקות למעקב צמוד ובדיקה וכך נחסך הצורך בביצוע בדיקה יומית של הפרות והעגלות הרבות, דבר החוסך הוצאות וכוח אדם רב.
בנוסף עונדת כל אחת מהפרות פידומטר מיוחד המשדר אות לרפתן אם הפרה משנה את התנהגותה והרגליה, מרבה לרבוץ על הקרקע או להפך נעה בעצבנות רבה. מידע זה מאפשר לטפל בזמן אמת בבעיות בריאותיות, בירידה בתפוקה כתוצאה מלחץ שחווה הפרה ובמצב ייחום הפרה.

בקרוב צפויה הרחבה של הפרויקט המבוססת על טכנולוגיית אפימילק לקליטת 32,000 חולבות נוספות.

==קישורים חיצוניים==
* 
* 
* 
* [https://web.archive.org/web/20110210135457/http://www.israel21c.org/201102078760/environment/milking-israels-dairy-expertise-in-vietnam Milking Israel's dairy expertise in Vietnam] באתר Israel 21c

קטגוריה:תעשיית חלב בישראל
קטגוריה:התעשייה הקיבוצית
קטגוריה:אפיקים (קיבוץ)
קטגוריה:פורטיסימו קפיטל
1799 בארצות הברית

1799 בארצות הברית הייתה השנה בה חגגה ארצות הברית 23 שנה מיום היווסדה.

== הנהגה ==
* הנשיא: ג'ון אדמס (המפלגה הפדרליסטית)
* סגן הנשיא: תומאס ג'פרסון (המפלגה הדמוקרטית-רפובליקנית)

== אירועים בולטים ==

הקרב בין "קונסטליישן" ל"אינסיורזנט"
* 9 בפברואר – המלחמה הבלתי רשמית בין ארצות הברית לצרפת: הפריגטה האמריקנית "קונסטליישן" מכניעה ותופסת שלל את הפריגטה הצרפתית "ל'אִנְסְיוּרְזֶ'נְט" לאחר מרדף וקרב ליד האי נוויס שבים הקריבי.
* 2 במרץ – הקונגרס האמריקאי קבע את יחידות המידה הסטנדרטיות בארצות הברית.
* 28 במרץ – מדינת ניו יורק ביטלה את העבדות בתחומה.
* 14 בדצמבר – ג'ורג' וושינגטון, הנשיא הראשון של ארצות הברית, נפטר בביתו ביישוב מאונט ורנון שבווירג'יניה.

== נולדו ==

* 6 בינואר – ג'דדיה סמית, קרטוגרף ומגלה ארצות (נפטר ב-1831)
* 8 במרץ – סיימון קמרון, מזכיר המלחמה של ארצות הברית בשנה הראשונה של מלחמת האזרחים (נפטר ב־1889)

== נפטרו ==

[[ג'ורג' וושינגטון]]
* 6 ביוני – פטריק הנרי, אחד האבות המייסדים של ארצות הברית (נולד ב-1736)
* 14 בדצמבר – ג'ורג' וושינגטון, הנשיא הראשון של ארצות הברית (נולד ב-1732)

== קישורים חיצוניים ==

*
סקיי ניוז

סקיי ניוז (באנגלית: Sky News) הוא ערוץ חדשות בריטי, המשדר 24 שעות ביממה, בטלוויזיה בלוויין המקומית והבינלאומית. הערוץ הוא חלק מחברת השידור סקיי הבריטית.

==היסטוריה==
הערוץ החל את שידוריו ב-5 בפברואר 1989, כחלק משירות ארבעת הערוצים של חברת הטלוויזיה "סקיי", שהיה בשליטת איל התקשורת רופרט מרדוק.

בשנת 1997 השיק ה-BBC ערוץ חדשות מתחרה שמאז הוא מוביל באחוזי הצפייה (רייטינג) מול "סקיי ניוז" בממלכה המאוחדת.

בשנת 2003, תאגיד ניוז קורפ, ששלט אז ברשת "סקיי", ביטל תוכניות להשיק את "סקיי ניוז" בארצות הברית, בשל מחאה שהביע ערוץ החדשות האמריקאי שלה, פוקס ניוז (שגם היה אז בשליטת "ניוז קורפ").

בסוף חודש דצמבר 2008, החלה סקיי ניוז לשדר מסטודיו B במטה המרכזי של דסק החדשות בלונדון, בזמן שנעשו שיפוצים במטה המרכזי. היא חזרה לשדר מהמטה המרכזי ב-4 בפברואר 2009, לרגל יום השנה ה-20 להיווסדו של הערוץ שחל למחרת. החל מ-30 במרץ 2010, משדר הערוץ גם מסטודיו B, וכן בטכנולוגיית HD ובאתר האינטרנט של הרשת.

בתחילת 2012 השיקה "סקיי ניוז" ערוץ חדשות בערבית.

בספטמבר 2018 עבר הערוץ, יחד עם כל קבוצת סקיי לשליטת תאגיד קומקאסט.

==אופי הערוץ==
הערוץ משדר חדשות ומבזקי חדשות, תוך דגש על חדשות מבריטניה ומהעולם. סקיי מפעילה גם גרסאות מקומיות של הערוץ באוסטרליה וניו זילנד, ובעבר שידר גם גרסה מקומית באירלנד. סקיי ניוז משודרת גם בגרסה בינלאומית, ללא פרסומות מבריטניה, בשם "סקיי ניוז אינטרנשיונל", הזמין באירופה ובאסיה. המטה המרכזי של דסק החדשות שוכן בשכונת אוסטרלי שברובע האונסלו, לונדון. סקיי ניוז מספקת גם שירותי מבזקי חדשות מדי שעה עבור ערוצי רדיו רבים בבריטניה ובאירלנד. לסקיי ניוז יש שבעה מוקדים ברחבי בריטניה, בכל אחד מהם צוות כתבים ומגישים. בנוסף משתמש הערוץ במגוון מקורות ובדסקים של תאגיד החדשות, כגון פוקס ניוז ופוקס ביזנס, "ערוצי אחות" של סקיי ניוז.

סקיי ניוז ביססה את לוח השידורים שלה סביב המגישים הקבועים שלה, המגישים סקירת חדשות לצד כתבות נוספות, לרוב בפורמט של מגיש אחד, אך ניכרת נטייה לחזור לפורמט של שני מגישים בתוכנית.

סקיי ניוז נחשבת לחדשנית בתחומה, ועוטרה בפרסים רבים עבור סיקוריה.

בישראל, הערוץ משודר ב-HOT, ב-yes ובפלפורמות נוספות.

==סקיי ניוז וישראל==

ב-23 בנובמבר 2023 במהלך מלחמת חרבות ברזל התקיים ראיון של המגישה קיי ברלי עם אילון לוי דובר מטעם משרד ראש הממשלה בשאלת שחרור החטופים. המראיינת שאלה "האם זה שישראל משחררת 150 פלסטינים ומקבלת בתמורה 50 ילדים אומר שישראל לא מעריכה את חייהם של הפלסטינים כשווים לחייהם של הישראלים?".

במהלך ריאיון עם חבר הכנסת דני דנון שהציע (במשותף עם חבר הכנסת רם בן ברק) הגירה מרצון של תושבי עזה, כינתה המראיינת בל דונאטי את ההצעה "טיהור אתני" והשוותה את המצב בעזה ל. מאוחר יותר פרסמה הרשת התנצלות בשידור.

ב-31 ביולי 2024 במהלך סיקור ההתנקשות באסמאעיל הנייה, אמרה כתבת הרשת בביירות, אלכס קרופורד כי "הנייה היה מנהיג מאוד מתון".

==קישורים חיצוניים==

* 

* 
* 
* 

==הערות שוליים==

קטגוריה:ערוצי טלוויזיה בריטיים
קטגוריה:ערוצי חדשות
קטגוריה:זוכי פרס אמי הבין-לאומי: חדשות
סטנלי נורמן כהן

סטנלי נורמן כהן (באנגלית: Stanley Norman Cohen; נולד ב-30 ביוני 1935 בניו ג'רזי) הוא גנטיקאי יהודי אמריקאי מחלוצי ההנדסה הגנטית.

==קורות חיים==
כהן בוגר אוניברסיטת רטגרס. את תואר הדוקטור שלו קיבל בבית הספר לרפואה של אוניברסיטת פנסילבניה בשנת 1960. אחרי הכשרה במוסדות שונים, לרבות המכונים הלאומיים לבריאות, הצטרף לסגל של אוניברסיטת סטנפורד בשנת 1968.
שם החל לחקור את התחום של פלסמידים בחיידקים. הוא רצה להבין כיצד גנים של פלסמידים יכולים להפוך חיידקים עמידים בפני אנטיביוטיקה. 

בשנת 1972, מחקריו של כהן, יחד עם אלו של פול ברג והרברט בוייר, הובילו לפיתוח שיטות לשעתוק גנים. תגלית זו סימנה את לידתה של ההנדסה הגנטית וזיכתה את כהן במדליה הלאומית למדע בשנת 1988. היום, כהן הוא פרופסור לגנטיקה ורפואה באוניברסיטת סטנפורד, שם הוא עובד על מגוון של בעיות מדעיות, כולל צמיחת תאים ופיתוח.

==ניסוי שעתוק הגנים==
סטנלי כהן, פול ברג והרברט בוייר ביצעו את מה שעתיד היה להיות אחד מהניסויים הראשונים בתחום של הנדסה גנטית, בניסוי בשנת 1973. הם הדגימו כי הגן RNA ריבוזומלי צפרדעי יכול להיות מועבר לתוך תאים חיידקים ומפורש על ידם. ראשית הם בנו פלסמיד, אשר יהיה וקטור ונקרא בשם pSC101. פלסמיד זה מכיל מקום יחיד עבור אנזים ההגבלה EcoRI לבין הגן לעמידות טטרציקלין. אנזים ההגבלה EcoRI שימש לחיתוך הדנ"א הצפרדעי למקטעים קטנים. לאחר מכן, מקטעי דנ"א הצפרדע שולבו עם הפלסמיד, אשר גם הודבק עם EcoRI. קצוות דביקים של קטעי DNA הסתדרו מעצמם והתחברו ביחד באמצעות DNA ליגאז. פלסמידים הועברו אז אל זן של Escherichia coli וציפו מדיום גידול המכיל טטרציקלין. התאים שהתאגדו עם הפלסמיד הנושא את הגן טטרציקלין גדלו ועיצבו מושבה של חיידקים. כמה ממושבות אלו כללו תאים נשאו את הגן RNA ריבוזומלי. המדענים בחנו את מושבות שיצרו לאחר צמיחה כדי לבדוק נוכחות של דנ"א ריבוזומלי צפרדעי.

==פרסים==
* 1980 - פרס אלברט לסקר לחקר רפואי בסיסי.
* 1988 - המדליה הלאומית למדעים מהנשיא רייגן.
* 1989 - המדליה הלאומית לטכנולוגיה.
* 2004 - פרס המרכז הרפואי אולבני (משותף עם הרברט בוייר).
* 2004 - פרס שאו במדעי החיים והרפואה.

==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:יהודים חברי האקדמיה הלאומית למדעים של ארצות הברית
קטגוריה:זוכי פרס וולף לרפואה
קטגוריה:יהודים זוכי המדליה הלאומית למדעים
קטגוריה:ביולוגים יהודים אמריקאים
קטגוריה:גנטיקאים יהודים אמריקאים
קטגוריה:סגל אוניברסיטת סטנפורד
קטגוריה:זוכי המדליה הלאומית לטכנולוגיה ולחדשנות
קטגוריה:יהודים זוכי פרס שאו
קטגוריה:בוגרי אוניברסיטת ראטגרס
קטגוריה:בוגרי בית הספר לרפואה באוניברסיטת פנסילבניה
קטגוריה:אמריקאים שנולדו ב-1935
קטגוריה:זוכי פרס המרכז הרפואי אלבני
קטגוריה:זוכי פרס אלברט לסקר למחקר רפואי בסיסי
Changes (שיר)

"Changes" הוא סינגל של הראפר טופאק שאקור.
השיר יצא כסינגל בתאריך 13 באוקטובר 1998,לאחר מותו של טופאק.
בשיר נעשה שימוש חוזר בשורות מהשיר "Wonder If Heaven Got A Ghetto" שנכתב באותה שנה, וגם משירים שלא יצאו לאור.

דגימות השיר לקוחות מהשיר "The Way It Is" של הזמר ברוס הורנסבי.
אותו יואי אשר מוזכר בשיר ("two shots in the dark, now Hueys dead") הוא יואי ניוטון, מייסד הפנתרים השחורים.

השיר דורג במקום הראשון במצעד השירים בנורווגיה ובהולנד.
בשנת 2008 השיר עלה לראש טבלת הרינגטונים במגזין המוזיקה בילבורד.
בשנת 2009 נבחר השיר כאחד מתוך 12 שירים שיופיעו בעמוד ה־Myspace הרשמי של הכס הקדוש.

== היסטורית מצעדים ==

== נתוני מכירות ==
{| class="wikitable sortable"
!מקום
!תארים
!מכירות
|-
! בלגיה (BEA)
| זהב
| 25,000
|-
! דנמרק (IFPI Danmark)
| פלטינה
| 90,000
|-
! גרמניה (BVMI)
| זהב
| 250,000
|-
! איטליה (FIMI)
| זהב
| 50,000
|-
! הולנד (NVPI)
| זהב
| 50,000
|-
! ניו זילנד (RMNZ)
| זהב
| 5,000
|-
! שוודיה (GLF)
| פלטינה
| 30,000
|-
! שווייץ (IFPI Switzerland)
| זהב
| 25,000
|-
! הממלכה המאוחדת (BPI)
| פלטינה ×2
| 1,200,000
|}

== קישורים חיצוניים ==

* 

קטגוריה:שירי טופאק שאקור
קטגוריה:שירים שהתפרסמו לאחר מות מבצעיהם
קטגוריה:שירים באנגלית
קטגוריה:שירים נגד שנאת זרים וגזענות
קטגוריה:שירים על אלימות משטרתית
קטגוריה:שירים על מזון ושתייה
קטגוריה:שירים על נקמה
קטגוריה:שירים על סמים
קטגוריה:שירים על עוני
קטגוריה:שירי היפ הופ אמריקאיים
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:סינגלים בהוצאת אינטרסקופ רקורדס
תומאס איאן ניקולס

תומאס איאן ניקולס (באנגלית: Thomas Ian Nicholas; נולד ב-10 ביולי 1980) הוא שחקן ומוזיקאי אמריקאי. ידוע בעיקר בזכות תפקידו בתור קווין בסדרת סרטי אמריקן פאי.

== ביוגרפיה ==
ניקולס נולד בלאס וגאס, נבדה. התחיל את קריירת המשחק שלו בגיל 12 בפנטזיה "על כנפי החלום".
התפרסם לראשונה בקומדיית הבייסבול "טירון השנה" בתור הילד הנרי רוואנגרטנר שחולם להיות שחקן בייסבול מקצועני ובעיבוד הקולנועי של וולט דיסני לרומן "ינקי מקונטיקט בחצר המלך ארתור".
ב-2002 שיחק בסרט השישי בסדרת סרטי "ליל המסכות" בתפקיד הסטודנט ביל וודלייק.
ב-2003 גילם את פרנק סינטרה הבן בנו של הזמר והשחקן האגדי פרנק סינטרה בהפקה "לגנוב את סינטרה".
ב-2010 הופיע בדרמה הקומית "נותנים ת'לב".

ניקולס הוא מוזיקאי ומנגן בגיטרה, הוציא עם להקתו לשעבר T.I.N. men"" את האלבום "Something More".
בשנת 2008 הוציא לאור ניקולס את אלבום הסולו הראשון שלו "Without Warning", האלבום זכה להצלחה ובעקבות ביקוש מעריצים הוציא לאלבום גם גרסה אקוסטית.
ב-2010 הוציא את אלבומו השני "Heroes Are Human".

ב-2007 ניקולס התחתן עם המוזיקאית קולט מרינו הידועה בשם "די ג'יי קולט".

== אמריקן פאי==

ב-1999 הופיע ניקולס בתפקיד המזוהה איתו ביותר בקומדיית הנעורים "אמריקן פאי" בתור קווין מאיירס, חברו הטוב ביותר של גיבור "סדרת סרטי אמריקן פאי"
ג'ים לבנשטיין (ג'ייסון ביגס). בעלילת הסרט הראשון קווין מוטרד מכך שהוא אינו מצליח לקיים יחסי מין בפעם הראשונה עם חברתו ויקטוריה (טארה ריד) וכורת ברית עם חבריו ג'ים, פינץ' (אדי קיי תומאס) ואוז (כריס קליין) כי יאבדו את בתוליהם עד נשף סיום התיכון.
בסרט השני לאחר שסיים את השנה הראשונה שלו בקולג', נוסע קווין בעצת אחיו טום (קייסי אפלק) לחופשת קיץ מטורפת עם חבריו ג'ים, פינץ', אוז וסטיפלר (שון ויליאם סקוט) בבית חוף.
בסרט השלישי בסדרה, "אמריקן פאי: החתונה", מתאחד קווין עם פינץ' וסטיפלר כדי לחגוג עם ג'ים את נישואיו לחברתו משני הסרטים הקודמים מישל (אליסון הניגן). ניקולס שב לתפקיד קווין גם בסרט הרביעי בסדרה, "אמריקן פאי: האיחוד", כאשר הפעם נפגשת החבורה מהתיכון לפגישת מחזור וכל אחד מהגיבורים, כעת בני 30, מתמודד עם השינויים בחייו.

== פילמוגרפיה ==
* על כנפי החלום (1992)
*הפחד בפנים (1992) - סרט טלוויזיה
* טירון השנה 2 (1993)
* ילד בחצר של המלך ארתור (1995)
* אמריקן פאי (1999)
* התנתקות (2001)
* אמריקן פאי 2 (2001)
* ליל המסיכות: תחיית המתים (2002)
* אמריקן פאי: החתונה (2003)
*לגנוב את סינטרה (2003)
*Guy in Row Five (2005)
*Cattle Call (2006)
* דרכו של שרמן (2008)
* Life Is Hot in Cracktown (2009)
* הגשר לשום מקום (2009)
* נותנים ת'לב (2010)
*להתחיל את המשחק (2010)
*תובנה (2011)
* אמריקן פאי: האיחוד (2012)
*אקדח 10 מ"מ (2014) 
*וולט לפני מיקי (2015) 
*העץ האבוד (2016)
*בילאל (2016) - דיבוב
*זירוויל (2019)
*Adverse (2020)

=== טלוויזיה ===

* Underdeveloped (2023)

== קישורים חיצוניים ==
* 

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:מוזיקאים אמריקאים
קטגוריה:גיטריסטים אמריקאים
קטגוריה:אמריקאים שנולדו ב-1980
1798 בארצות הברית

1798 בארצות הברית הייתה השנה בה חגגה ארצות הברית 22 שנה מיום היווסדה.

== הנהגה ==
* הנשיא: ג'ון אדמס (המפלגה הפדרליסטית)
* סגן הנשיא: תומאס ג'פרסון (המפלגה הדמוקרטית-רפובליקנית)

== אירועים בולטים ==

חוק הזרים אשר מסמיך את הנשיא לגרש כל תושב זר אשר נחשב מסוכן לשלום ולביטחון של ארצות הברית.]]
* 19 במרץ – ג'ון אדמס מודיע לקונגרס על כישלון משלחתו לצרפת, פרשת XYZ מתחילה להסעיר את ארצות הברית.
* 7 באפריל – נוצרת טריטוריית מיסיסיפי
* 25 ביוני – מתקבל חוק התושבים הזרים המסמיך את הנשיא לגרש כל תושב זר אשר נחשב מסוכן לשלום ולביטחון של ארצות הברית.
* 4 ביולי – נוסדה ריצ'מונד, קנטקי.
* 7 ביולי – מתחילה המלחמה הבלתי רשמית בין ארצות הברית לצרפת.
* 11 ביולי – מוקם חיל הנחתים האמריקאי.
* 31 באוגוסט/1 בספטמבר - שוד הבנק הראשון בתולדות ארצות הברית מתרחש בבנק פנסילבניה במהלכו גנבו השודדים 162,821 דולרים.
* 2 באוקטובר – הסכם טליקו (Treaty of Tellico) נחתם בין ארצות הברית לאומת הצ'רוקי.

== נולדו ==

* 13 במרץ – אביגייל פילמור, אשת נשיא ארצות הברית מילרד פילמור (נפטרה ב-1853)

== נפטרו ==

* ג'יימס וילסון - מהאבות המייסדים של ארצות הברית, ממנסחי חוקת ארצות הברית ואחד מששת השופטים הראשונים של בית המשפט העליון של ארצות הברית (נולד ב-1742)

== קישורים חיצוניים ==

*
+972

+972 הוא מגזין אינטרנטי בשפה האנגלית העוסק בנעשה במדינת ישראל וברשות הפלסטינית.
== היסטוריה ==
אתר +972 הוקם בשנת 2010 על ידי קבוצת כותבים מישראל ומשטחי הרשות הפלסטינית. שמו נלקח מאזור החיוג +972, המשותף למדינת ישראל ולשטחים הפלסטיניים.

"טיים מגזין" בחר בו כאחד מ-50 הבלוגים ה"מגניבים ביותר". ב-2009 זכתה ליסה גולדמן, אחת ממייסדות האתר, בפרס על שם אנה לינד לעיתונאות קונפליקט. חגי מטר זכה באותו פרס על סדרת כתבות שפרסם באתר ב-2012. 

בשנת 2011 נסעה גודלמן לסקר את המהפכה במצרים באמצעות תקציב שגויס בעזרת מימון המונים מקוראי האתר.

האתר עוסק בעיקר בנושאים הקשורים לסכסוך הישראלי-פלסטיני, ורוב כותביו מזדהים עם השמאל בישראל. האתר פועל במסגרת עמותה אחת לצד "שיחה מקומית" והאתרים לפעמים חולקים תוכן.

== קישורים חיצוניים ==
* 

* 
* 
* 
* 

==הערות שוליים==

קטגוריה:אתרי חדשות ישראליים
צער גידול חיות

צער גידול חיות (באנגלית: Bringing Up Baby) היא קומדיית סקרובול אמריקנית, משנת 1938, בבימויו של הווארד הוקס ובכיכובם של קתרין הפבורן וקרי גראנט. בתפקידי המשנה שיחקו צ'ארלס ראגלס, וולטר קטלט, בארי פיצג'רלד, ומיי רובסון. הסרט מגולל את סיפורו של פלאונטולוג, שנקלע לצרות שונות, בהן מעורבים אישה יוצאת דופן ונמר ששמו "בייבי".

התסריטאים דאדלי ניקולס והגר ויילד ביססו את הסרט על סיפור קצר, שפרסמה ויילד בכתב העת Collier's Weekly. למרות שהסרט החזיר את ההשקעה, חברת RKO ביטלה את חוזה הסרט הבא של הוקס אצלה, עקב חריגות בתקציב ובלוח הזמנים.

==השפעה==
לפי הפילוסוף סטנלי קאבל, הסרט מהווה אחת הדוגמאות הבולטות לתת הז'אנר הקולנועי שהוא מכנה "קומדיית הנישואים מחדש" כפי שעולה בספרו Pursuits of Happiness: The Hollywood Comedy of Remarriage משנת 1981. בז'אנר זה, שהיה מאוד פופולרי בהוליווד של שנות ה-30 ושנות ה-40, זוגות מתגרשים, מקיימים פרשיות אהבהבים עם אנשים אחרים, אך בסוף מתחתנים מחדש - אמצעי עלילתי לדון ביחסים מחוץ לנישואין ולעקוף את הצנזורה שהייתה נהוגה באותן שנים בקולנוע האמריקאי.

==קישורים חיצוניים==

* 
* [http://www.tcm.com/tcmdb/title.jsp?stid=568 "צער גידול חיות"] באתר TCM

קטגוריה:סרטי קומדיה אמריקאיים
קטגוריה:סרטי RKO
קטגוריה:סרטים בשימור ספריית הקונגרס
קטגוריה:סרטי שחור-לבן אמריקאיים
קטגוריה:סרטי קומדיה מטורפת
קטגוריה:סרטי קרי גרנט
קטגוריה:סרטי קתרין הפבורן
קטגוריה:סרטים אמריקאיים משנת 1938
קטגוריה:סרטי 1938
1797 בארצות הברית

1797 בארצות הברית הייתה השנה בה חגגה ארצות הברית 21 שנה מיום היווסדה.

== הנהגה ==
* הנשיא: ג'ורג' וושינגטון (לא השתייך לאף מפלגה) עד 4 במרץ, ג'ון אדמס (המפלגה הפדרליסטית)
* סגן הנשיא: ג'ון אדמס (המפלגה הפדרליסטית) עד 4 במרץ, תומאס ג'פרסון (המפלגה הדמוקרטית-רפובליקנית)

== אירועים בולטים ==

10 במאי: הושקה ספינת המלחמה USS United States, ספינת המלחמה הראשונה של [[הצי האמריקני.]]
* 1 בינואר – אולבני הופכת לבירת מדינת ניו יורק במקום קינגסטון 
* 4 במרץ – ג'ון אדמס מושבע לנשיאות ארצות הברית.
* 10 במאי – הושקה ספינת המלחמה USS United States, ספינת המלחמה הראשונה של הצי האמריקני.

== נולדו ==

* 17 בדצמבר – ג'וזף הנרי, פיזיקאי אמריקאי (נפטר ב-1878)

== נפטרו ==

== קישורים חיצוניים ==

*
1796 בארצות הברית

1796 בארצות הברית הייתה השנה בה חגגה ארצות הברית 20 שנה מיום היווסדה.

== הנהגה ==
* הנשיא: ג'ורג' וושינגטון (לא השתייך לאף מפלגה)
* סגן הנשיא: ג'ון אדמס (המפלגה הפדרליסטית)

== אירועים בולטים ==

* 1 ביוני – טנסי מתקבלת כמדינה ה-16 של ארצות הברית 
* 11 ביולי – השליטה בדטרויט עוברת מבריטניה לידי ארצות הברית בהתאם לאמנת ג'יי.
* 22 ביולי – הגנרל מוזס קליבלנד מייסד את היישוב קליבלנד שבאוהיו
* 3 בנובמבר – הבחירות לנשיאות ארצות הברית 1796: ג'ון אדמס מנצח את תומאס ג'פרסון בבחירות לנשיאות ארצות הברית.
* 7 בדצמבר – הבחירות לנשיאות ארצות הברית 1796: האלקטורים בוחרים בג'ון אדמס בתור הנשיא השני של ארצות הברית.

<gallery widths="180px" heights="120px" perrow="3">
File:Map of USA TN.svg|1 ביוני: טנסי מצטרפת לארצות הברית בתור המדינה ה-16
File:ElectoralCollege1796.svg|3 נובמבר - הבחירות לנשיאות ארצות הברית 1796: ג'ון אדמס מנצח את תומאס ג'פרסון בבחירות לנשיאות ארצות הברית.
</gallery>

== נולדו ==

* 24 ביולי – ג'ון קלייטון, מזכיר המדינה של ארצות הברית וסנאטור מטעם מדינת דלאוור (נפטר ב-1856)

== נפטרו ==

== קישורים חיצוניים ==

*
1795 בארצות הברית

1795 בארצות הברית הייתה השנה בה חגגה ארצות הברית 19 שנה מיום היווסדה.

== הנהגה ==
* הנשיא: ג'ורג' וושינגטון (לא השתייך לאף מפלגה פוליטית)
* סגן הנשיא: ג'ון אדמס (המפלגה הפדרליסטית)
* יושב ראש בית הנבחרים - פרדריק מולנברג עד 4 במרץ ג'ונתן דייטון 
* הנשיא הזמני של הסנאט - ראלף יזרד עד 20 בפברואר הנרי טזוול
* מזכיר המדינה - אדמונד רנדולף עד 20 באוגוסט טימות'י פיקרינג
* הקצין הבכיר - מייג'ור גנרל אנתוני ווין
* קונגרס - הקונגרס ה־3 עד 4 במרץ הקונגרס ה־4

== אירועים בולטים ==

2 באוגוסט: נחתמת [[אמנת גרינוויל בין ממשלת ארצות הברית לבין הקונפדרציה המערבית.]]
* 7 בפברואר – מאושר התיקון ה-11 לחוקת ארצות הברית, המעניק למדינות ארצות הברית חסינות מפני תביעות בבתי משפט פדרליים 
* 2 באוגוסט – אמנת גרינוויל נחתמת בין ממשלת ארצות הברית לבין קואליציה של שבטים אינדיאנים אשר כונתה הקונפדרציה המערבית. האמנה הביאה לסיומה של מלחמת ארצות הברית בשבטים האינדיאנים של אוהיו (Northwest Indian War).
* 27 באוקטובר – הסכם סן לורנצו נחתם בין ארצות הברית לספרד, אשר הגדיר את הגבולות בין ארצות הברית למושבות הספרדיות.

== נולדו ==

* 2 בנובמבר – ג'יימס פולק, הנשיא ה-11 של ארצות הברית (נפטר ב-1849) 

== נפטרו ==

* 19 במאי – ג'וזייה ברטלט, מדינאי אמריקאי, מחותמי הכרזת העצמאות של ארצות הברית (נולד ב-1729) 

== קישורים חיצוניים ==

*
פרכוס חלקי מורכב

פרכוס חלקי מורכב הוא התקף אפילפטי המוגבל למחצית מוח אחת וגורם לליקוי במודעות או בתגובתיות.

==תיאור ההתקפים==
לעיתים קרובות יש לפני פרכוס חלקי מורכב אאורה שהיא פרכוס חלקי פשוט. האאורה יכולה להתבטא בתחושת דז'ה וו, ז'מה וו, פחד, אופוריה או דפרסונליזציה. התקף אאורה יכול להתבטא כהפרעה בראייה כמו ראיית מנהרה או שינוי בגודלם של חפצים מקרופסיה או מיקרופסיה. בזמן שההכרה נפגעת האדם יכול להראות אוטומטיזם כמו תנועות בליעה, מציצה או ליקוק עלול להיות גם איבוד זיכרון (אמנזיה) סמוך לאירוע ההתקף. האדם יכול להיות מסוגל, עדיין, לבצע משימות שגרתיות כמו הליכה. יכול להיות שעדי ראייה לא יבחינו שמשהו אינו כשורה.
פרכוס חלקי מורכב יכול לנבוע מכל אונה של המוח. פרכוסים חלקיים מורכבים מקורם, בדרך כלל מהאונה הרקתית התיכונה, במיוחד מאזורי האמיגדלה, ההיפוקמפוס והנאוקורטקס. 
פרכוס חלקי מורכב מתרחש כאשר פעילות מוחית מופרזת וסינכרונית גורמת למודעות ותגובתיות פגומה הפעילות החשמלית החריגה עלולה להתפשט לשאר המוח וליצור התקף טוני-קלוני כללי משני.

==לקריאה נוספת==
<div style="direction: ltr;">
* "International League Against Epilepsy." 2008. International League Against Epilepsy. Accessed 9 Apr. 2008 http://www.ilae-epilepsy.org
* Murro, Anthony M. "eMedicine - Complex Partial Seizures." 11 Oct. 2006. Medical College of Georgia. Accessed 9 Apr. 2008 http://www.emedicine.com/neuro/topic74.htm
* Trepeta, Scott. "eMedicine - Mesial Temporal Sclerosis." 11 Sept. 2007. Jamaica Hospital. Accessed 9 Apr. 2008 http://www.emedicine.com/radio/topic443.htm
* Trescher, William H., and Ronald P. Lescher. "The Epilepsies." Neurology in Clinical Practice. Ed. Walter G. Bradley, Robert B. Daroff, Gerald M. Fenichel, and C. David Marsden. Boston: Butterworth-Heinemann, 2000. 1745-1780.
</div>

== קישורים חיצוניים ==
*מיכאל דובלין ויהודית מנליס, 2005. [http://www.mednet.co.il/upload/book/info.asp?info_id=30379 המדריך השלם לאפילפסיה]

==הערות שוליים==

קטגוריה:אפילפסיה
1794 בארצות הברית

1794 בארצות הברית הייתה השנה בה חגגה ארצות הברית 18 שנה מיום היווסדה.

== הנהגה ==
* הנשיא: ג'ורג' וושינגטון (לא השתייך לאף מפלגה פוליטית)
* סגן הנשיא: ג'ון אדמס (המפלגה הפדרליסטית)
* יושב ראש בית הנבחרים - פרדריק מולנברג
* הנשיא הזמני של הסנאט - ג'ון לנגדון עד 1 ביוני ראלף יזרד
* נשיא בית המשפט העליון - ג'ון ג'יי
* מזכיר המדינה - החל מ-2 בינואר אדמונד רנדולף
* הקצין הבכיר - מייג'ור גנרל אנתוני ווין
* קונגרס - הקונגרס ה־2

== אירועים בולטים ==

20 באוגוסט: [[קרב העצים הגדועים]]
* 14 במרץ – אלי ויטני רושם פטנט על מנפטת הכותנה, המצאה אשר חוללה בהמשך מהפכה בתעשיית הכותנה של אמריקה.
* 5 ביוני – הקונגרס העביר את חוק הנייטרליות (Neutrality Act) אשר אסר על אזרחים אמריקנים להתגייס לשירות צבאי עבור מעצמה זרה.
* 17 ביולי – מרד הוויסקי: 500 חקלאים זועמים בפנסילבניה תוקפים ולאחר מכן מציתים את ביתו של הגנרל ג'ון נוויל במחאה על מס פדרלי חדש על ייצרני הויסקי.
* 7 באוגוסט – מרד הוויסקי: ג'ורג' וושינגטון מכריז על משטר צבאי בפנסילבניה.
* 20 באוגוסט – קרב העצים הגדועים: קרב גדול בין 1,500 אינדיאנים ל-3,000 אנשי צבא אמריקנים בפיקודו של הגנרל האמריקאי אנתוני ויין על השליטה בטריטוריה הצפון-מערבית מסתיים בניצחון מכריע עבור ארצות הברית.
* נובמבר – מרד הוויסקי: הצבא הפדרלי מצליח לדכא את ההתקוממות בפנסילבניה.
* 19 בנובמבר – ארצות הברית ובריטניה חותמים על אמנת ג'יי אשר פתרה סוגיות שונות שנותרו במחלוקת לאחר תום מלחמת העצמאות של ארצות הברית.

== נולדו ==

* 10 באפריל – מת'יו פרי, קומודור בצי האמריקני (נפטר ב-1858)
* 11 באפריל – אדוארד אברט, מושל מסצ'וסטס, וחבר בית הנבחרים והסנאט של ארצות הברית (נפטר ב-1865)
* 27 במאי – קורנליוס ואנדרבילט, יזם אמריקאי (נפטר ב-1877)

== נפטרו ==

== קישורים חיצוניים ==

*
ראלף מאצ'יו

ראלף ג'ורג' מאצ'יו הבן (באנגלית:) Ralph George Macchio; נולד ב-4 בנובמבר 1961) הוא שחקן אמריקאי שהתפרסם בזכות תפקידיו בדרמות הנעורים "קראטה קיד", "נערי הכרך", ו"קוברה קאי".

== ביוגרפיה ==
מאצ'יו נולד למשפחה אמריקאית-איטלקית בעיירה האנינגטון, שבמדינת ניו יורק. הוא בנם של רוזלי וראלף מאצ'יו האב, שבבעלותם הייתה חווה.

מאצ'יו החל את קריירת המשחק שלו בשנת 1980, בסדרה "שמונה זה מספיק" בה גילם את הנער ג'רמי אנדרטי.

ב-1983 שיחק בדרמת הנעורים של פרנסיס פורד קופולה "נערי הכרך", לצד קבוצת שחקנים צעירים שהפכו לאורך השנים לכוכבי קולנוע מצליחים, בהם טום קרוז, מאט דילון ורוב לאו. בסרט זה מאצ'יו גילם את ג'וני קייד, חבר כנופיית הגריזרס שהורג בטעות חבר בכנופיה היריבה. אחר כך שיחק בקומדיה "מטורפים מטורפים המורים" (1984) לצד ניק נולטי.

מאצ'יו הפך לאחד מאלילי הנוער המפורסמים ביותר של שנות ה-80 בזכות הופעתו בדרמת ההתבגרות של ג'ון ג. אבילדסן "קראטה קיד". בסרט גילם את הנער דניאל לארוסו, שמתאמן אצל שרת הבניין בו הוא מתגורר, המאסטר לקראטה מר מיאגי (נוריוקי מוריטה), במטרה להיאבק בחבורת בריונים מבית הספר בו הוא לומד שנוהגת להתקוטט עמו. בזכות ההצלחה המסחרית לה זכה הסרט, המשיך מאצ'יו גם לשני סרטי המשך.

ב-1986 גילם בדרמה המוזיקלית "קרוסרודס" את הגיטריסט יוג'ין מרטון.

ב-1992 הופיע בקומדיה "בן דודי ויני" בתור ביל המסתבך עם החוק באלבמה בעוון רצח שלא ביצע. על מנת להגן על חפותו הוא מגייס את בן דודו, עורך הדין וינסנט גמביני (ג'ו פשי).

ב-2006 שיחק בקומדיה "ליגת הבירה" ובשנים 2008–2009 בעונה השלישית של הסדרה "בטי" בתור הפוליטיקאי ארצ'י רודריגז.

במהלך הרבעון השני של 2011 הופיע בגרסה האמריקנית של התוכנית "רוקדים עם כוכבים", והודח לבסוף במהלך חצי הגמר.

ב-2013 הופיע מאצ'יו בתפקיד אורח בקומדיית המצבים "איך פגשתי את אמא" (How I met your mother) בתור עצמו.

בשנת 2018, כ-34 שנה לאחר צאת "קראטה קיד" הראשון, החל מאצ'יו להופיע בסדרת ההמשך לסרט, "קוברה קאי". לסדרה, שזכתה להצלחה רבה, צולמו שש עונות.

למאצ'יו בן ובת מאשתו פייליס פיירו.

== פילמוגרפיה ==
=== קולנוע ===
* "נערי הכרך" (1983)
* "קראטה קיד" (1984)
* "מטורפים מטורפים המורים" (1984)
* "קרוסרודס" (1986)
* "קראטה קיד 2" (1986)
* "רעם מרוחק" (1988)
* "קראטה קיד 3" (1989)
* "יותר מדי שמש" (1991)
* "בן דודי ויני" (1992)
* "ערום בניו יורק" (1993)
* "ליגת הבירה של ארטי" (2006)
* "היצ'קוק" (2012)
* "הוא הרבה יותר מפורסם ממך" (2013)
* "בול בפוני" (2018)
* קראטה קיד <small>(אנ')</small> (2025)

=== טלוויזיה ===
* "הפמליה" (2005)
* "בטי" (2008–2009) - השתתף ב-11 פרקים
* "חוק וסדר: כוונה פלילית" (2010) – בפרק ה-15 של עונה 9
* "בניחוש חוקר" (2010) – בפרק ה-13 של עונה 5 ובפרק 3 של עונה 8 (שתי דמויות שונות)
* איך פגשתי את אמא (2012) - בתפקיד עצמו
*"הצמד" (2017)
* "קווין יכול לחכות" (2018)
*"קוברה קאי" (2018–הווה)

== קישורים חיצוניים ==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה אמריקאים
קטגוריה:מתחרי רוקדים עם כוכבים (ארצות הברית)
קטגוריה:אמריקאים שנולדו ב-1961
חיכמת שיהאבי

חיכמת שיהאבי (בערבית: حكمت الشهابي, תעתיק מדויק: חכמת אלשהאבי; 8 בינואר 1931 – 5 במרץ 2013) שימש כקצין בכיר בצבא סוריה וכיהן בתפקיד ראש המטה הכללי הסורי בשנים 1974–1998. שיהאבי הוא אחד משני הקצינים היחידים בהיסטוריה של סוריה (השני הוא מוסטפא טלאס), שזכה לדרגת עימאד אוול (عماد أول).

==שירות צבאי==
שיהאבי, אשר נולד בעיירה אל-באב שבמחוז חלב, החל את הקריירה הצבאית שלו בתחום התעופה, ועבר הכשרות בברית המועצות ובארצות הברית. בשנת 1970 קיבל תואר בשירותי ביון, מטעם ברית המועצות, ובאפריל 1971 התמנה לעמוד בראש שירותי המודיעין בצבא סוריה. בשנת 1972 קודם לדרגת "עימאד" (عماد, מקבילה לדרגת גנרל), ומונה לעמוד בראש מחלקת הביטחון הצבאי. באפריל 1974, לאחר מלחמת יום הכיפורים, עמד שיהאבי בראש המשלחת הסורית לארצות הברית, לשיחות על הסכם הפרדת הכוחות בין ישראל לסוריה.

ב-12 באוגוסט 1974, התמנה שיהאבי לרמטכ"ל צבא סוריה, קודם לדרגת "עימאד אוול", והחליף את יוסוף שאקור, שקודם לתפקיד סגן שר ההגנה. בדצמבר 1983, כאשר חלה הידרדרות במצבו הבריאותי של הנשיא חאפז אל-אסד, והיה חשש להמשך יציבות שלטונו, לקח שיהאבי חלק בוועדה שהוקמה לטובת הנהגת המדינה, יחד עם מוסטפא טלאס (שר ההגנה דאז), ועלי דובא. בשנים 1994 וב-1995, היה חלק ממשלחת סורית לארצות הברית, אשר דנה עם צוות ישראלי ואמריקאי בהכנה של שיחות שלום עתידיות עם ישראל.

ביולי 1998, לאחר 24 שנים כרמטכ"ל, אולץ שיהאבי לפרוש מתפקידו, כחלק מטיהור שורות, לפני מותו של הנשיא חאפז אל-אסד. אחת הסיבות לכך שאולץ לפרוש, הייתה קשריו הטובים עם עבד אל-חלים ח'דאם, אז סגן הנשיא, אשר נתפס כאיום על ידי היורש המיועד, בשאר אל-אסד. בשנת 2000, לאחר מותו של חאפז אל-אסד, נפוצו בעיתונות הסורית שמועות לפיהן שיהאבי צפוי לעמוד לדין באשמת שחיתות, והוא נמלט מסוריה, דרך לבנון, לקליפורניה, ייתכן שבסיועו של רפיק אל-חרירי, ראש ממשלת לבנון באותה עת, עמו עמד בקשרי ידידות. לאחר כחודש שב שיהאבי לסוריה, ושמו טוהר על ידי הנשיא החדש, בשאר אל-אסד.

==לקריאה נוספת==
* Faure, Claude (2002). Dictionary of the Israeli-Palestinian Conflict: Culture, History, and Politics. Macmillan Reference USA. p. 432

==קישורים חיצוניים==
* [https://web.archive.org/web/20170430220706/http://www.cfr.org/syria/syrias-leaders/p9085 Syria's Leaders], בהוצאת המועצה האמריקאית ליחסי חוץ, 10 במרץ 2006 

==הערות שוליים==

קטגוריה:ראשי המטה הכללי של צבא סוריה
קטגוריה:בוגרי האקדמיה הצבאית בחומס
קטגוריה:ילידי 1931

קטגוריה:סורים שנפטרו ב-2013